آغا سلمان

آغا سلمان (پیدائش: 23 نومبر 1993ء) ایک پاکستانی کرکٹر ہے جو مقامی میچوں میں جنوبی پنجاب کے لیے اور پاکستان سپر لیگ میں لاہور قلندرز کے لیے کھیلتا ہے۔ انہوں نے جولائی 2022ء میں پاکستان کرکٹ ٹیم کے لیے بین الاقوامی کیریئر کا آغاز کیا

کیریئر
اپریل 2018ء میں انہیں 2018ء کے پاکستان کپ کے لیے فیڈرل ایریاز کے سکواڈ میں شامل کیا گیا۔   3 جون 2018ء کو اسے گلوبل ٹی 20 کینیڈا ٹورنامنٹ کے افتتاحی ایڈیشن کے لیے کھلاڑیوں کے ڈرافٹ میں ایڈمنٹن رائلز کے لیے کھیلنے کے لیے منتخب کیا گیا۔   وہ ایڈمنٹن رائلز کے لیے ٹورنامنٹ میں چھ میچوں میں 218 رنز کے ساتھ سب سے زیادہ رنز بنانے والے کھلاڑی تھے۔  ستمبر 2019ء میں انہیں 2019-20ء قائد اعظم ٹرافی ٹورنامنٹ کے لیے جنوبی پنجاب کے سکواڈ میں شامل کیا گیا۔  جنوری 2021ء میں، انہیں جنوبی افریقہ کے خلاف سیریز کے لیے پاکستان کے ٹیسٹ اسکواڈ میں شامل کیا گیا۔   مارچ 2021ء میں، انہیں دوبارہ پاکستان کے ٹیسٹ سکواڈ میں شامل کیا گیا، اس بار زمبابوے کے خلاف سیریز کے لیے۔   جون 2021ء میں سلمان کو انگلینڈ کے خلاف سیریز کے لیے پاکستان کے ایک روزہ بین الاقوامی اسکواڈ میں شامل کیا گیا۔  اکتوبر 2021ء میں انہیں سری لنکا کے دورے کے لیے پاکستان شاہینز اسکواڈ میں شامل کیا گیا۔  جون 2022 ء میں انہیں سری لنکا میں دو میچوں کی سیریز کے لیے پاکستان کے ٹیسٹ سکواڈ میں شامل کیا گیا۔

ٹیسٹ کیرئیر کا مایوس آغاز
انہوں نے اپنا ٹیسٹ ڈیبیو 16 جولائی 2022ء کو پاکستان کے لیے سری لنکا کے خلاف گال کے مقام پر کیا۔ یہ ٹیسٹ پاکستان کی شاندار 4 وکٹوں کی فتح پر ختم ہوا مگر آغا سلمان اس پہلے ملنے والے موقع کو یادگار نہ بنا سکے اور ایک ایسے موقع پر جب ان کے ملک کو رنزوں کی ضرورت تھی وہ دوہرے ہندسے تک رسائی حاصل نہ کر سکے

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

حوالہ جات 

جنوبی پنجاب (پاکستان) کے کرکٹ کھلاڑی
لاہور سے کرکٹ کھلاڑی
لاہور قلندرز کے کرکٹ کھلاڑی
لاہور بلیوز کے کرکٹ کھلاڑی
لاہور کے کرکٹ کھلاڑی
بلوچستان کے کرکٹ کھلاڑی
پاکستان کے ٹیسٹ کرکٹ کھلاڑی
پاکستان کے کرکٹ کھلاڑی
بقید حیات شخصیات
1993ء کی پیدائشیں
ویکی ڈیٹا سے مطابقت رکھنے والی مختصر تفصیل
پاکستان کے ایک روزہ کرکٹ کھلاڑی
کرکٹ عالمی کپ 2023ء کے کھلاڑی